Document ID: /roh_data/filtered/fineweb-2-filterrobots_roh.jsonl.gz/35034

Il schef da la partida britannica Labour Jeremy Corbyn vul far cupitgar il prim-minister Boris Johnson cun ina proposta da disfidanza en il parlament. Quai ha el scrit en ina brev als schefs da las partidas d'opposiziun ed a deputads conservativs dals Tories, ch'èn malfidaivels.
Il primminister Boris Johnson provia desperadamain da prender la gronda Britannia or da l’UE, argumentescha Jeremy Corbyn en in intervista, ch'el ha publitgà sin ses accounts da Twitter.
El ans prenda davent da l’Europa ed en la bratscha da Donald Trump cun sia obsessiun per in no deal Brexit.
Corbyn vul sez surpigliar ad interim il post da prim-minister ed uschia impedir che la Gronda Britannia sorta da l'UE senza cunvegna. El vul spustar il Brexit e proclamar novas elecziuns.
RR novitads 15:00